Asiyesikia la mkuu huvunjika guu

ASIYESIKIA LA MKUU HUVUNJIKA GUU
Maana ya methali hii ni kwamba mtu anayepewa mawaidha na kuyapuuza,  huachiwa ulimwengu umfundishe. Pia huweza kutumiwa kuwaonya watu wenye tabia mbaya kwani kinga ni heri kuliko tiba na asiyefunzwa na mamaye hufunzwa na ulimwengu. 
Paliondokea mrembo kama malaika aitwaye Rehema. Rehema alikuwa mwenye hulka nzuri lakini alikuwa na kasoro katika tabia zake. Alikuwa mpenda anasa sana na alikanywa na wazazi pamoja na wanakijiji wenzake lakini alikuwa mkaidi mno.Waama sikio la kufa halisikii dawa.
Kila mara, alikuwa akitoroka nyumbani na kwenda kwenye vilabu. Shuleni alikuwa akigombana kila mara na walimu pamoja na wanafunzi wenzake. Hakuwa na heshima kwa mtu yeyote. 
Nyumbani alikuwa hapiki hapakuwi maana hakusaidia wazazi wake. Wazazi wake walijaribu kumshauri lakini hakusikia. Wazazi wake walijua fika kuwa mtoto akililia wembe mpe, hivyo basi walimwachia ulimwengu. Wanakijiji walikuwa wakijiambia kuwa mpanda ngazi hushuka. 
Haikuchuwa mda mrefu kabla ya Rehema kupachikwa mimba na kuambukizwa ukimwi. Aliishi maisha ya kuteseka lakini msiba wa kujitakia hauna pole. Ama kweli, asiyesikia la mkuu huvunjika guu.